b'\n_START_ARTICLE_\nTiikerikissa (elokuva)\n_START_SECTION_\nJuoni\n_START_PARAGRAPH_\nElokuvan tapahtumat sijoittuvat Sisiliaan vuosina 1860\xe2\x80\x931863 juuri Italian yhdentymisen alkuvaiheisiin. Garibaldin armeija on noussut Sisilian Marsalassa maihin ja ruhtinas Salina l\xc3\xa4htee perheineen ja palvelusv\xc3\xa4kineen kes\xc3\xa4residenssiins\xc3\xa4 Donnafugataan.  Ruhtinas oivaltaa, ett\xc3\xa4 feodalismin p\xc3\xa4iv\xc3\xa4t Italiassa ovat luetut ja niin h\xc3\xa4n sallii veljenpoikansa Tancredin avioitua tavallisen rahvaan edustajan, rikkaan kauppiaan tytt\xc3\xa4ren Angelican kanssa. Elokuva on tullut tunnetuksi upeasta tanssikohtauksestaan ja hitaan raukeasta toiminnasta.'